open-index/open-wikipedia-markdown huggingface dataset:
Erbium

|}

**Erbium** is ’n chemiese element met die atoomgetal 68 en simbool **Er**. Dit is in 1843 deur Carl Gustav Mosander ontdek. Erbium val in die lantaniedreeks en is ’n silwerwit metaal as dit kunsmatig geïsoleer word. Natuurlike erbium word op aarde altyd in chemiese vebindings met ander elemente aangetref. As sulks is dit ’n seldsame aardelement wat verbind word met verskeie ander seldsame elemente in die mineraal gadoliniet van Ytterby in Swede, waar yttrium, ytterbium en terbium ontdek is.

Dit is 'n sagte en pletbare, silwerwit metaal wat in lug stabieler is as die meeste lantaniede. Dit los nogtans in verdunde sure op. 
Erbium word in Binne-Mongolie se bastnasiet aangetref, maar dit is 'n kleine komponent. Ander minerale soos xenotiem (yttriumfosfaat) en euxeriet is ryker bronne.

Erbium se hoofgebruike hou verband met sy pienk ione Er3+ waarvan die optiese fluoresserende eienskappe veral nuttig is in sekere laserprodukte. Talle mediese toerusting (byvoorbeeld in dermatologie en tandheelkunde) maak gebruik van Er:YAG-lasers en erbium-ione se -emissie, wat hulpsaam is in onder meer laserchirurgie.

As dotering word  ook gebruik vir ligversterking in optiese vesels.

## Verwysings 
## Eksterne skakels 
* WebElements.com – Erbium
* It's Elemental – Erbium
Mendelevium

**Mendelevium** is ’n sintetiese chemiese element met die atoomgetal 101 en simbool **Md** (voorheen **Mv**). Dit is ’n metaalagtige, radioaktiewe transuraan in die aktiniedreeks, en is die eerste element wat tans nie in makroskopiese hoeveelhede vervaardig kan word deur ligter elemente met neutrone te beskiet nie. Dit is die derde laaste aktinied en die negende transuraan. Dit kan net in deeltjieversnellings vervaardig word deur ligter elemente met gelaaide deeltjies te beskiet. Altesaam 16 isotope is bekend, waarvan die mees stabiele een 258Md met ’n halfleeftyd van 51&nbsp;dae is. Een met ’n korter halfleeftyd, 256Md (1,17&nbsp;uur), word egter die algemeenste in chemie gebruik omdat dit op groter skaal vervaardig kan word.

Mendelevium is in 1955 ontdek deur einsteinium met alfadeeltjies te beskiet, dieselfde manier wat vandag nog gebruik word. Dit is genoem na Dmitri Mendelejef, die vader van die periodieke tabel.

## Bibliografie 
* 

## Eksterne skakels 
* Los Alamos Nasionale Laboratorium – Mendelevium
* It's Elemental – Mendelevium
* Environmental Chemistry – Inligting oor Md
Wetgewer

280px|duimnael|
duimnael|Raadsaal van Suid-Afrika se Nasionale Vergadering.

'n **Wetgewer** is 'n beraadslaende vergadering met die gesag om wette vir 'n politieke entiteit soos 'n land of stad te maak. So 'n liggaam staan as die **wetgewende gesag** (of mag) bekend. Die wette wat deur 'n wetgewer gepromulgeer (verorden; in werking gestel) is, staan as *wetgewing* bekend. Wette wat nie gepromulgeer is nie, is nie van krag nie, en staan as wetsontwerpe bekend.

Wetgewers vorm 'n belangrike deel van die meeste regerings. 'n Wetgewer kan supra-nasionaal wees (soos die VN en Europese Parlement), nasionaal (soos die Parlement van Suid-Afrika), streekgebonde (vir provinsies en deelstate), of plaaslik (byvoorbeeld, munisipale owerhede).

Politieke teorie bepaal dat gesag verdeel moet word en dat die wetgewer apart van die uitvoerende gesag en die regbank funksioneer. 'n Wetgewer mag dus nie die wette wat dit opstel toepas of afdwing nie. Die skeiding van magte is oorspronklik deur die Fransman Charles Montesquieu bedink. Die meeste moderne politieke stelsels voldoen oor die algemeen aan hierdie beginsel.

Wetgewers bestaan gewoonlik uit politici wat deur mense verkies word. Hulle neem die optrede van die uitvoerende gesag (regering) waar en stuur dit met behulp van nuwe of gewysigde wetsontwerpe. Hulle het meestal eksklusiewe gesag om die begroting te wysig.

'n Wetgewer bestaan soms uit meer as een kamer. Al die kamers moet 'n bepaalde wetsontwerp goedkeur voordat dit gepromulgeer kan word. Suid-Afrika, as voorbeeld, het 'n tweekamer-wetgewer wat uit 'n laerhuis (die Nasionale Vergadering) en 'n hoërhuis (die Nasionale Raad van Provinsies) bestaan.

## Sien ook 
* Parlement

## Eksterne skakels 
*
Fermium

**Fermium** is ’n sintetiese chemiese element met die atoomgetal 100 en simbool **Fm**. Dit val in die aktiniedreeks en is die swaarste element wat in makroskopiese hoeveelhede vervaardig kan word deur ligter elemente met neutrone te beskiet. Suiwer fermiummetaal is egter nog nie geskep nie. Altesaam 19 isotope is bekend; die een met die langste halfleeftyd is 257Fm (100,5 dae).

Die element is ontdek in die neerslag van die eerste waterstofbomontploffing in 1952 en genoem na Enrico Fermi, een van die pioniers van kernfisika. Sy chemiese eienskappe is tipies van die laat aktiniede. Vanweë die klein hoeveelhede fermium wat vervaardig kan word en die relatief kort halfleeftyd van sy isotope, het dit tans geen nut buiten vir navorsingsdoeleindes nie.

## Verwysings 
## Eksterne skakels 
* Fermium by *The Periodic Table of Videos* (Universiteit van Nottingham)
Seekoeie

Die **Hippopotamidae** (Gray 1821) is die seekoeifamilie van die ewehoewiges (Cetartiodactyla).

Vandag is daar net twee oorlewende spesies wat tot hierdie familie behoort:
* *Hippopotamus amphibius* – die seekoei
* *Choeropsis liberiensis* – die dwergseekoei

Albei spesies kom slegs in Afrika voor. Daar is egter talle fossiele van hierdie familie in Europa en Asië gevind, soos *Hexaprotodon sivalensis* uit die Plioseen van Indië wat reeds in 1836 beskryf is. Later is verskeie spesies van hierdie genus ook in Afrika aangetref. Hulle het ses snytande pleks van vier soos die seekoei. Daar is gedink dat die dwergseekoei tot hierdie genus behoort, maar later is die eie genus *Choeropsis* daarvoor opgerig. Van hierdie genus is min fossiele gevind, maar die genus *Hippopotamus* is reeds in die Plioseen van die Groot Skeurvallei bekend, terwyl minstens ses spesies in die Pleistoseen wydverspreid oor Afrika en Eurasië aangetref word. Hulle het nogtans die Amerikas en Australië nooit bereik nie.

Twee dwergspesies *H. lemerlei* en *H. madagascariensis* het op Madagaskar geleef en dalk eers in historiese tye uitgesterf.

## Die vroeë geskiedenis 
duimnael|links|Skedel en gebit van *Hexaprotodon sivalensis*
Die molekulêre genetika het aangetoon dat die seekoeie en die walvisse sustergroepe is, maar die oudste Cetacea-fossiele is ongeveer 53 miljoen jaar oud terwyl die Hippopotamidae eers later verskyn het. Die oudste bekende verteenwoordiger is *Kenyapotamus ternani* van omtrent 16 miljoen jaar gelede. Dit impliseer 'n baie groot leemte in hul geskiedenis, wat onsekerheid oor die vroeë ontwikkeling van hierdie familie meebring.

Orliac et al. net nogtans in 2010 berig dat twee fossiele van ongeveer 21 mj oud, naamlik *Morochoerus ugandensis* en *Kulutherium rusingensis*, ook tot die Hippopotamidae behoort. *K. rusingensis* is eerder in die bunodonte Anthracotheriidae geplaas. Hierdie groep hoefdiere is bekend danksy talle fossiele maar hul plek in die stamboom is taamlik onduidelik. 'n Verwantskap met die walvisse aan die een kant en die seekoeie aan die ander is waarskynlik.

## Verwysings 
## Eksterne skakels
Einsteinium

**Einsteinium** is ’n sintetiese element met die atoomgetal 99 en simbool **Es**. Dit val in die aktiniedreeks en is die sewende transuraan.

Dit is ontdek in die neerslag van die eerste waterstofbomontploffing in 1952 en genoem na Albert Einstein. Sy algemeenste isotoop is 253Es, met ’n halfleeftyd van 20,47 dae, wat in ’n paar kragtige kernreaktors kunsmatig uit die verval van 253Cf vervaardig word. Dit word gevolg deur ’n ingewikkelde proses om 253Es van ander aktiniede en produkte van hul verval te skei. Ander isotope word in baie klein hoeveelhede in verskeie laboratoriums vervaardig deur swaar aktiniede met ligte ione te beskiet. Vanweë die klein hoeveelhede einsteinium wat vervaardig word en die relatief kort halfleeftyd van sy isotope wat die maklikste geskep kan word, het dit tans byna geen nut buiten vir navorsingsdoeleindes nie. Dit is byvoorbeeld in 1955 gebruik om 17 atome van die nuwe element mendelevium vir die eerste keer te vervaardig.

Einsteinium is ’n sagte, silwerige paramagnetiese metaal. Sy eienskappe is tipies van die laat aktiniede. Die hoë radioaktiwiteit van 253Es het ’n sigbare gloed tot gevolg. Die bestudering van sy eienskappe word bemoeilik deur die verval van die isotoop in 249Bk en dan 249Cf teen ’n tempo van 3% per dag. Die isotoop met die langste halfleeftyd, 252Es (471,7 dae), sal makliker wees om te bestudeer, maar dit is baie moeiliker om te vervaardig en is net in minimale hoeveelhede beskikbaar. Einsteinium is die element met die hoogste atoomgetal wat in makroskopiese hoeveelhede in sy suiwer vorm waargeneem is, en dit is die isotoop 253Es met sy kort leeftyd.

Nes alle sintetiese transurane is isotope van einsteinium hoogs radioaktief en word dit as uiters gevaarlik beskou.

## Verwysings 
## Eksterne skakels 
* Einsteinium by *The Periodic Table of Videos* (Universiteit van Nottingham)
* https://www.webelements.com/einsteinium/
Aminosuur

'n **Aminosuur** is 'n organiese verbinding wat sowel 'n aminogroep (—) as 'n karboksielgroep (—) in dieselfde molekule bevat.

## Biologiese aminosure 
duimnael|Die aminosuur valien is 'n alfa-aminosuur|150px
Aminosure speel 'n uiters belangrike rol in die biochemie omrede dit die boublokke is wat proteïene vorm. Dié aminosure wat biologies belangrik is, is nogtans net 'n subgroep van die chemiese klasse van die aminosure. Die twee funksionele groepe is aan dieselfde koolstofatoom gesubstitueer en hulle word die alfa-aminosure genoem.

Daar bestaan ook beta-, gamma-aminosure, ensomeer maar hulle is biologies minder belangrik.

## Zwitterione 
duimnael|'n Aminosuur as zwitterioon|150px|links

'n Aminosuur is sowel 'n basis as 'n suur en kan daardeur 'n zwitterioon vorm waar die suurgroep 'n proton aan die aminogroep afstaan. Die eienskappe van die aminosuur word deur sy syketting R— bepaal.

## Die alfabet 
duimnael|Die 21 proteïenogene aminosure|300px
Daar is 21 aminosure wat as boublokke van die proteïene optree. Hulle word die *proteïenogene* aminosure genoem en dikwels met een hoofletter van die alfabet of met 'n drieletterkode weergegee:
Jan van Helmont

**Jan Baptista van Helmont** (Vilvoorde 12 Januarie 1580 – 30 Desember 1644) was 'n Vlaamse chemikus, fisioloog en medikus.

In 1599 verkry hy 'n graad in geneeskunde van die katolieke universiteit van Leuven, in sy tyd in die Spaanse Nederlande. 

Hy is veral bekend vir sy navorsing op die gebied van die groei van plante en as die skepper van die woord en begrip *gas*, afgelei van die Griekse woord chaos. Hy besef dat daar verskeie stowwe bestaan wat gasse is en identifiseer die gas koolstofdioksied.

## Verwysings 
## Eksterne skakels
Mitsubishi Ki-21

Die **Mitsubishi Ki-21** was 'n tweemotorige Japannese bomwerper van die Tweede Wêreldoorlog. Die Ki-21 was die wenontwerp in 'n kompetisie geloods deur die Japannese Leër Lugmag in 1936. Die eerste vyf prototipes is in November 1936 voltooi.

## Tegniese besonderhede 
## Bron 
* Munson, Kenneth: *Bombers 1939–1945*. Bounty Books. 2012.
Mitsubishi Ki-67

Die **Mitsubishi Ki-67** was 'n tweemotorige Japannese bomwerper van die Tweede Wêreldoorlog. Die vliegtuig is ontwerp deur dr. Hisanojo Ozawa, hy het die ontwerp in 1941 begin na aanleiding van spesifikasie wat uitgereik is deur die Japannese Leërlugmag. Die eerste prototipe het aan die begin van 1943 gevlieg en vyftien Ki-67 was teen die einde van dié jaar voltooi.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Kanton Glarus

**Glarus** is een van die kantons van Switserland. Dit is in die ooste van die land geleë. Glarus word gewoonlik met die afkorting **GL** weergegee.

Dit is sedert 1352 deel van die Switserse Eidgenossenschaft. Die hoofstad is die stad Glarus. Die kanton het 'n oppervlakte van 685&nbsp;km² en Duits is die amptelike taal.

## Sien ook 
* Fridolin Brunner

## Verwysings 
## Eksterne skakels 
*  Amptelike webwerf
Elleke Boehmer

**Elleke Boehmer** (1961-) is ’n Suid-Afrikaansgebore akademikus en skryfster. Sy is 'n professor in Engelse wêreldliteratuur aan die Universiteit van Oxford in Engeland. Haar romans en kortverhaalbundels sluit in *Screens Against The Sky*, *An Immaculate Figure*, *Bloodlines* en *Sharmilla, and Other Portraits*. Onder haar akademiese werk tel in *Colonial and Postcolonial Literature: Migrant Metaphors*, *Empire Writing: An Anthology of Colonial Literature 1870–1918*, *Nelson Mandela: Post-colonial Thinker* en *J.M. Coetzee in Context and Theory*.

## Lewensloop 
Elleke Boehmer is in 1961 van Nederlandse ouers in Durban gebore. Sy studeer vir 'n graad in Engels en Moderne Tale in die Oos-Kaap, gevolg deur 'n onvolledige jaar in geneeskunde. In die tyd is sy sterk deur Steve Biko en die Swart Bewussynsbeweging beïnvloed. Sy werk vir 'n jaar en 'n half as 'n Engelse onderwyser in Mamelodi, waarna sy 'n Rhodes-beurs wen om aan die Universiteit van Oxford te studeer.

In Engeland verwerf sy 'n MPhil-graad in Engelse letterkunde gevolg deur 'n doktorale tesis, beide aan die St John's College. In 1990 verskyn haar eerste roman *Screens Against the Sky*. Sy doseer aan die St John's College, en daarna aan die universiteite van Exeter, Leeds, Nottingham Trent en die Universiteit van Londen. Sedert 2007 is sy professor in Engelse wêreldliteratuur aan die Universiteit van Oxford.

Boehmer is getroud en het twee seuns.

Die Olive Schreiner-prys word in 2018 aan haar toegeken.

## Verwysings
Mitsubishi G4M

Die **Mitsubishi G4M** was 'n tweemotorige bomwerper wat deur die Japannese Keiserlike Vloot gebruik is tydens die Tweede Wêreldoorlog. Hierdie vliegtuig is ontwikkel na aanleiding van 'n *togafstand-ten-alle-koste*-spesifikasie van die Japannese Vloot in 1937. Kiro Honjo het die ontwerpspan gelei en hy het die spesifikasiedoelwit bereik deur die beskerming feitlik weg te laat ten opsigte van groter brandstoftenks. Die prototipe het sy nooiensvlug in Oktober 1939 voltooi. Die Geallieerdes het die bynaam *Betty* aan die vliegtuig gegee.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Pistorius

**Pistorius** is 'n Duitse familienaam.

## Oorsprong en betekenis 
Die naam is afgelei van lat. *pistor* "meulenaars, bakkers".

## Naamdraers 
* Anna Dorothea von Pistorius (17de eeu) uit die Marschwitz-familie
* Boris Pistorius (* 1960), Duitse politikus (SPD), minister van binnelandse sake van Laer-Sakse
* Charlotte Pistorius (1777-1850), Duitse digter
* Christelike Pistorius, gebore *Pritzbuer*, (1765-1823), Duitse skrywer en vertaler
* Eduard Pistorius (1796-1862), Duitse skilder
* Ferdinand von Pistorius (1767-1841), opvoeder by die hof van Wilhelm I. (Württemberg), parlementslid
* Fritz Pistorius (Skuilnaam), Robert Eule (1864-1932), Duitse skrywer
* Georg Tobias Pistorius (1666-1745), Duitse regsgeleerde en historikus
* Hedwig Pistorius (1906-2004), Oostenrykse aktrise
* Heinrich Julius Pistorius (1781-1861), Duits plaaslike politikus
* Hermann Andreas Pistorius (1730-1798), Duitse teoloog, filosoof, resensent, skrywer en vertaler
* Hermann Pistorius (16. Eeu), 'n priester in Muschenheim
* Jakob Pistorius (1801 – 1813), Duitse houthandelaar, en vanaf 1804 tot 1813, burgemeester van die stad Worms
* Johann Karl von Pistorius (1771-1847), opperbalju van Württemberg
* *Johannes IV. Pistorius* (1516–1562), Duitse Zisterzienserabt, sien Johannes IV. Beck
* Johannes Pistorius (* 1995), Duitse pluimbalspeler
* Johannes Pistorius die Ouer (*Niddanus*; 1504–1583), Duitse hervormer en superintendent
* Johannes Pistorius die Jonger (*Niddanus*; 1546–1608), Duitse geneesheer, historikus, teoloog en politikus
* Johannes Pistorius Woerdensis'' (1499–1525), Nederlandse protestantse martelaar, sien ook Jan van Woerden
* Johann Heinrich Leberecht Pistorius (* 21 Februar 1777 in Loburg; † 27 Oktober 1858 in Weißensee), koopman, boer en uitvinder.
* Karl Pistorius (1808–1859), Duitse landbouwetenskaplike
* Karl Pistorius (1898–1966), Oostenrykse operasanger
*Oscar Pistorius (* 1986), Suid-Afrikaanse atleet, deelnemer aan die Olimpiese Spele van 2012
* Sibylle Pistorius, dogter van Hermann Pistorius en die vrou van die dominee en heksekenner Anton Praetorius
* Theodor von Pistorius (1861–1939), beampte en minister van finansies van die Koninkryk van Württemberg
* Ursula Pistorius (1933–2015), Duitse politikus (SPD)

## Sien ook 
* Pistor, Pistoris, Pfister
Johannes Pistorius

**Johannes Pistorius** is die naam van die volgende persone:
* Johannes IV. Pistorius (1516–1562), Duitse ab van die orde van Sistersiënsers, sien Johannes IV. Beck
* Johannes Pistorius (Pluimbal) (* 1995), Duitse pluimbalspeler
* Johannes Pistorius die Ouer (Niddanus; 1504–1583), Duitse hervormer en superintendent
* Johannes Pistorius die Jonger (Niddanus; 1546–1608), Duitse geneesheer, historikus, teoloog en politikus
* Johannes Pistorius Woerdensis (1499–1525), Nederlandse Protestantse Martelaar, sien Jan van Woerden

## Sien ook 
* Johann Pistorius
Sword-strand

duimnael|Sword strand op 6 Junie 1944
**Sword strand** was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die mees oostelike van die vyf strande. Britse troepe het hier aan land gegaan en teen die einde van D-dag het 28,000 troepe hier aan land gegaan. Die verowering van Caen was een van die D-dag doelwitte wat nie bereik was nie. Die bekende Pegasus-brug was aan die oostelike flank van Sword strand.

Die ander vier strande is *Juno*, *Gold*, *Omaha* en *Utah*.

## Bron 
* D-DAY: 24 Hours That Saved the World. By the Editors of TIME. 2004.
Resolusie 68/262 van die Algemene Vergadering van die Verenigde Nasies

**Resolusie 68/262 van die Algemene Vergadering van die Verenigde Nasies** is op 27 Maart 27 2014 deur die agt-en-sestigste byeenkoms van Algemene Vergadering van die Verenigde Nasies aanvaar. Dié resolusie was in reaksie op die Russiese "anneksasie" van die Krim en is getiteld "die Territoriale integriteit van die Oekraïne". Hierdie nie-bindende resolusie, wat deur 100 van die Verenigde Nasies-lidstate ondersteun is, bevestig die Algemene Vergadering se verbintenis tot die territoriale integriteit van die Oekraïne binne sy internasionaal erkende grense en beklemtoon die ongeldigheid van die 2014 Krim-referendum. Elf lidstate het teen die resolusie gestem, terwyl 58 hulle stem weerhou het, en 24 state was afwesig toe die stemming plaasgevind het.

Die resolusie is voorgestel deur Kanada, Costa Rica, Duitsland, Litaue, Pole en die Oekraïne. Die aanvaarding van die besluit is voorafgegaan deur die onsuksesvolle pogings van die Veiligheidsraad van die Verenigde Nasies, wat sewe sessies gehou het om die Krim-krisis te probeer oplos, maar wat uiteindelik deur Rusland geveto is.

## Stemrasionaal 
Nicos Emiliou, die permanente verteenwoordiger van Ciprus by die Verenigde Nasies en wat ten gunste van die resolusie was, het gesê dat "Ciprus die belangrikheid van respek vir die fundamentele beginsels van soewereiniteit, territoriale integriteit en onafhanklikheid van al die state, insluitend die Oekraïne, beklemtoon". Emiliou het versoek dat 'n ondersoek geloods moet word na alle dade van geweld en Rusland aangemoedig om betrokke te raak by 'n diplomatieke oplossing.

Die permanente verteenwoordiger van China by die Verenigde Nasies, Liu Jieyi, wie se land buite stemming gebly het, het verklaar dat "in die konteks van die deurlopende diplomatieke bemiddelingspogings deur die betrokke partye, sal 'n poging om die Algemene Vergadering te druk om oor die konsepresolusie te stem, die situasie net verder bemoeilik".

## Russiese reaksie 
Op 28 Maart 2014 het die Russiese Federasie gesê dat die resolusie teenproduktief is en die westerse state daarvan beskuldig dat hulle afpersing en dreigemente gebruik het om stemme te werf.

Die sogenaamde "anneksasie" het plaasgevind nadat 97 persent van die stemgeregtigdes op die Krim-skiereiland op 16 Maart 2014 ten gunste van aansluiting met Rusland gestem het. 'n Groot persentasie etniese Oekraïners en Krim-Tatare het die referendum, wat deur die Oekraïnse regering en die internasionale gemeenskap as onwettig beskou word, geboikot.

## Verwysings
Boesmanskloof

**Boesmanskloof** is ’n luukse reservaat naby Clanwilliam aan die voet van die Sederberge in die Wes-Kaap. Dit bied 'n tuiste aan ’n verskeidenheid wildsoorte, voëls en plante. In die lente is dit ’n trekpleister vir blommekykers. Verskeie San-rotstekeninge is ook in die gebied te sien.

Die plek moet nie met die Boesmanskloof-staproete by Greyton en McGregor verwar word nie.

## Verwysings
Boetie op manoeuvres

**Boetie op manoeuvres** is 'n Afrikaanse rolprent wat in 1985 vrygestel is. Dit is 'n opvolg op Boetie gaan border toe, wat die vorige jaar uitgereik is. Arnold Vosloo het weer die hoofrol vertolk en Regardt van den Bergh het die regie behartig.

## Genre 
Die rolprent is 'n komedie.

## Rolverdeling 
* Arnold Vosloo as Boetie van Tonder (sy tweede rolprent)
* Janie du Plessis as Elize
* Ian Roberts as korp. White
* Paul Slabolepszy as "The Horror"
* Frank Opperman as De Kock
* Anton Dekker as kapt. Schuster
* Kerneels Coertzen as kommandant Davel
* Tracey Morris as Liz
* Nick Lorentz as "Chinatown" (as Nicholas Lorentz)
* Miriam Munitz as Lulu
* Jurgen Hellberg as 'n lyk
* Neels Engelbrecht as Gattie
* Greg Latter as Veertjie
* Blake Toerien as Slabbert
* Christo Loots as "Sunshine"

## Storielyn 
Vasbyt, manne! Boetie is terug – en dis nie net vir 40 dae nie! Aksie en pret vir almal, met Suid-Afrika se nuutste held!

Boetie van Tonder is 'n bederfde rykmanskind wat geld en invloed gebruik om die lewe vir homself makliker te maak in die weermag. Toe hy  ongenooid by sy verslaggewervriendin, Elise (Janie du Plessis) se partytjie opdaag, vra sy hom om eerder te loop en so begin hy sy plan om haar terug te wen. Maar dinge is nie so maklik soos wat hy gedink het nie. Boetie word beveel om weg te bly van Elise en dan is daar ook 'n sinistere man in die weermag wat dinge verder vir hom moeilik maak. Boetie gaan nou maar van sy maniere moet laat staan, en wys waarvan hy werklik gemaak is.

## Sien ook 
* Lys van Afrikaanse rolprente
Muskeljaatkat

**Muskeljaatkat** kan na een van die volgende karnivoriese soogdiere (in die genus *Genetta*) verwys:

* Grootkolmuskeljaatkat, suidelike en oostelike kusgebiede van Suid-Afrika.
* Kleinkolmuskeljaatkat, dwarsoor Afrika en dele van die Midde-Ooste en Europa.
* Rooikolmuskeljaatkat, noordelike gebiede van Suid-Afrika, Zimbabwe, Mosambiek en Botswana.
Tulium

|}

**Tulium** is ’n chemiese element met die atoomgetal 69 en simbool **Tm**.

Die naam verwys na *Thule*, 'n naam vir Skandinawië. Dit is in 1879 deur die Sweedse chemikus Per Theodor Cleve ontdek. Hy het begin met erbia wat veral  bevat, maar hy het daaruit twee onsuiwerhede geïsoleer. Die een was bruin wat hy *holmia* genoem het, die ander was groen en hy het dit *thulia* genoem. Dit was hoofsaaklik [[holmium|]] en . Tulium is 'n taamlik seldsame element waarvan in die aardkors net 0,52&nbsp;mg per kilogram aangetref word. Dit kan uit monasiet verkry word, maar vorm slegs 0,007% daarvan.

Dit is 'n glansende silwergrys metaal wat sag en pletbaar is. 
Oplossing van  is groen van kleur en hulle fluoresseer blou onder UV-lig. Hierdie eienskap word  in die eurobanknote gebruik om vervalsing daarvan te beperk. Tulium word ook as dotering in YAG-lasers gebruik.
Dit word gewoonlik as nie-giftig beskou en het geen bekende biologiese rol nie.

## Verwysings 
## Eksterne skakels 
* 
*
Ytterbium

|}

**Ytterbium** is ’n chemiese element met die atoomgetal 70 en simbool **Yb**.

Die element is in 1878 deur die Switserse chemikus Jean Charles Galissard de Marignac ontdek. In 1953 is dit in Ames, Iowa deur Daan, Dennison en Spedding as suiwer metaal vervaardig en dit het die navorsing van sy eienskappe moontlik gemaak. Die element se naam verwys na die Sweedse dorp Ytterby. In die aardkors kom dit as ongeveer 3 dpm voor.

Dit is 'n sagte silwerwit metaal wat goed pletbaar is. Dit reageer vinnig in lug en stadig in water en dit is goed oplosbaar in verdunde sure. Die element word in allooie gebruik en as dotering in glasvesels.

Soos die meeste lantaniede vorm ytterbium hoofsaaklik paramagnetiese -ione  wat 'n onvolledige f-subskil (4f13) besit. Die element kan egter ook diamagnetiese -ione  met 'n volledig gevulde f-subskil (4f14) vorm. Die divalente ioon is effens groter: die ioonradius vir oktaëdriese koördinasie is 116 pm teenoor 100,8 pm vir  in dieselfde omringing.
In alkohol opgeloste -ione kan fotochemies in -ione omgesit word.

*Sien ook :Kategorie:Verbindings van ytterbium

## Verwysings 
## Eksterne skakels
Aldehied

duimnael|Die struktuur van asetaldehied (etanaal)
'n **Aldehied** is 'n organiese verbinding wat 'n karboniel-funksionele-groep (C=O) besit wat aan die einde van 'n ketting sit. Dit beteken dat in teenstelling tot wat by ketone die geval is, aan die karboniel se koolstofatoom ook 'n waterstofatoom geheg is. Die teenwoordigheid van hierdie waterstofatoom maak die chemie van ketone en aldehiede verskillend genoeg dat hulle as twee verskillende funksionele groepe en klasse verbindings gereken word.

Die bekendste en eenvoudigste aldehied is formaldehied of metanaal.  Metanaal is egter 'n besondere geval omrede die koolstofatoom twee waterstofatome dra pleks van een. Die tweede lid van die homoloë reeks is asetaldehied of etanaal en dit is meer kenmerkend vir  dié klas van verbindings se chemie.  Metanaal en etanaal is alifatiese aldehiede sonder ander funksionele groepe. Hulle word **alkanale** genoem. Daar is egter ook aromatiese aldehiede, soos bensaldehied.

## Vorming
Aldehiede kan deur oksidasie van primêre alkohole gevorm word. Asetaldehied (etanaal) is die oksidasieproduk van etanol, die alkohol wat in wyn en bier voorkom.

::300px

In teenstelling tot die ketone wat uit sekundêre alkohole gevorm word kan aldehiede maklik verder tot kalboksielsure geoksideer word. Etanol oksideer tot etanaal en dit tot asynsuur

::300px

Hulle vorm met Tollens se reagens daardeur maklik 'n silwerspieël en hierdie reagens kan gebruik word om die verskil tussen die twee klasse karbonielverbindings te demonstreer.

Aldehiede kan *toutomerie* vertoon. Hulle atome kan anders rangskik en 'n alkenol vorm:

::300px

Die alkanaal is nogtans gewoonlik die stabielste vorm

## Reduksie
Reagense soos litiumboorhidried, natriumboorhidried of litiumaluminiumhidried kan gebruik word aldehiede te reduseer tot primêre alkohole

: CH_3-CHO \xrightarrow{LiAlH_4} CH_3-CH_2-OH 

## Verwysings
Kelebogile Boikanyo

**Kelebogile Boikanyo** (1988-) ’n Suid-Afrikaansgebore sopraan wat op 'n jong ouderdom verbasende opgang as lieder-vertolker gemaak het en nou ’n suksesvolle loopbaan in Europa volg. Sy is ’n medekunstenaar van *Opera Africa*, waar haar loopbaan onder leiding van Hein de Villiers begin het. In 2012 is sy as Standard Bank se Jong Musiekkunstenaar aangewys, wat haar internasionale loopbaan van stapel laat loop het. Sy woon tans in Kopenhagen, Denemarke en is gereeld in Europa se operahuise te sien.

## Verwysings
North American B-25 Mitchell

Die **North American B-25 Mitchell** is 'n tweemotorige medium bomwerper wat tydens die Tweede Wêreldoorlog deur die Amerikaanse Lugmag gebruik is. 'n Kontrak is aan *North American Aviation* toegeken sonder dat 'n prototipe ooit gebou is. 

Die eerste B-25 het op 19 Augustus 1940 sy nooiensvlug onderneem. Aan die einde van 1940 was 24 vliegtuie reeds afgelewer. Die vliegtuig het bekend geword toe vyf-en-twintig B-25 Mitchell bomwerpers, onder beheer van lt-kol. James Doolittle, van die vliegdekskip USS *Hornet* opgestyg het om Tokio te bombardeer.

## Tegniese besonderhede 
duimnael|B-25J Mitchell

## Bron 
* *Bombers 1939–1945* Kenneth Munson, Bounty Books 2012
Sewesrugby

[duimnael|[Piktogram wat Sewesrugby aandui]]
[duimnael|'n Skrum tydens die Europese Sewes in 2008, [Duitsland v Georgië]]
duimnael|'n Vrouesewesrugbyspel in die VSA

**Sewesrugby** is 'n variant van rugby met spanne wat bestaan uit sewe spelers, wat twee sewe-minuuthelftes speel, in plaas van die gewone 15 spelers wat 40-minuuthelftes speel.

Sewesrugby word geadministreer deur Wêreldrugby, die liggaam wat verantwoordelik is vir rugbyunie wêreldwyd. Die spel is baie gewild op alle vlakke, met amateur- en klubtoernooie wat oor die algemeen in die somermaande gehou word. Sewes is een van die besverspreide vorme van rugby, en is gewild in dele van Afrika, Asië, Europa en die Amerikas, en veral op eilande in die Suid-Stille Oseaan.

Sewesrugby word algemeen na verwys deur die rugbyunie media en ondersteuners as bloot "sewes".

## Reëls, tydsduur en puntetelling 
Dit word onder dieselfde reëls as die 15-manspel gespeel, op 'n veld van dieselfde afmetings, maar 'n sewesrugbywedstryd duur ongeveer 15 minute (7 minute aan 'n kant met 1 minuut rustyd tussenin). Die finaal duur 'n bietjie langer as 20 minute; elke helfte in 'n eindstryd is tien minute in plaas van die normale sewe minute, en die spel eindig eers wanneer die bal die veld verlaat of punte aangeteken word.

Die puntestelsel is soortgelyk aan rugbyunie waar 'n drie vir 'n span 5 punte beteken, plus nog 2 punte indien die doelskop slaag. Strafskoppe en skepskoppe verdien elk 3 punte (skepskoppe is baie ongewoon in sewes).

## Eksterne skakels
Aseotroop

duimnael|350px|'n Binêre fasediagram: sonder aseotroop (links), met 'n negatiewe aseotroop (middel) en 'n positiewe aseotroop (regs)
'n **Aseotroop** is 'n saamstelling van 'n vloeistofmengsel wat indien dit kook in ewewig met 'n damp van dieselfde saamstelling is.

Wanneer ideale oplossings -wat 'n entalpie van menging besit wat nul is- kook, het die damp 'n saamstelling wat ryker is aan die meer vlugtige komponent as die vloeistof wat kook. Nie-ideale oplossing kan 'n aseotroop vertoon. Indien die mengingsentalpie negatief is sal die kooktemperature van die mengsels die neiging besit om hoër as normaal te wees en sal daar moontlik 'n positiewe aseotroop wees. Indien die wisselwerking tussen die komponente minder gunstig is, kook die mengsel laer en kan dit 'n negatiewe aseotroop oplewer.

Die teenwoordigheid van 'n aseotroop het gevolge vir 'n distillasie. In die ideale geval kan deur herhaalde distillasie die saamstelling van die produk die waarde van die suiwer komponent benader. In aseotropiese sisteme kan die proses nie verder as die aseotrope saamstelling raak nie. Die sisteem water-etanol is 'n bekende voorbeeld hiervan. Distillasie van water-etanol mengsels lewer nooit 'n produk wat 'n hoër alkoholgehalte as 96% het nie.
Snylyn

links|duimnael|Voorbeeld van 'n snylyn en 'n raaklyn
In meetkunde is ’n snylyn van ’n kurwe ’n lyn wat (plaaslik) sny die twee punte op die kurwe. ’n Koord is die interval wat lê tussen die punte waar dit die kurwe sny. Die woord *snylyn* kom van die Latynse woord *secare* af wat *sny* beteken.

## Gebruik van 'n snylyn 
’n Snylyn kan ook gebruik word om ongeveer die raaklyn van ’n kurwe te kry en op ’n sekere punt *P* ook. Die snylyn word gedefinieer deur twee krom punte, genaamd *P* en *Q*, waar *P* ’n vaste lyn is en *Q* ’n veranderlik is, as *Q*, *P* benader in die kurwe, word die rigting van die snylyn benader by *P* (Veronderstel dat die eerste afgeleide van die kurwe kontinu is in die punt *P* sodat daar slegs een raaklyn is). As gevolg daarvan kan ’n mens die limiet, as *Q* benader word van die snylyn se gradiënt of rigting is dit die raaklyn. In calculus is die idée van die basis van die geometriese definisie die van ’n afgeleide een.

## Sien ook 
* Elliptiese kurwe, ’n kurwe waarvoor elke snylyn ’n derde snypunt het, waaruit ’n wet groep gedefinieer kan word.
* Quadrisnylyn, ’n lyn wat vier punte van ’n kurwe sny.
* Snylyn plein, die drie-dimensionele ekwivalent van ’n snylyn.
Donnalee Roberts

**Donnalee Roberts** (gebore 28 Augustus 1984) is 'n Suid-Afrikaanse aktrise, rolprentvervaardiger en draaiboekskrywer.

Sy het opgetree in die sepies: *7de Laan* en *Egoli*, en in die flieks: *Klein Karoo*, *Pad na jou hart*, ''Ballade vir 'n Enkeling*, *Vir altyd* en *Stroomop*

## Biografie 
Sy is op 17 Mei 2019 met Ivan Botha, haar jarelange sielsgenoot en akteurkollega, getroud.

## Filmografie 
As akteur:
* *Vir altyd*, 2016 as Nina
* *Ballade vir 'n Enkeling*, 2015 as Carina Human
* *Ek Joke Net 2*, 2014 as slagoffer van poets
* *Pad na jou hart*, 2014 as Amory
* *Klein Karoo'' as 2013 as Cybil Ferreira

## Eksterne skakels 
* 
* 
* 
*
Galblaas

duimnael|Galblaas en lewer
duimnael|Die galblaas

Die **galblaas** (of **vesica biliaris**) is 'n hol, peervormige orgaan net onder die lewer, agter, maar effens aan die regterkant van die lyf. Die orgaan is met 'n galbuis aan die lewer verbind. By die plek waar die lewerbuis en galbuis bymekaar aansluit, is 'n klein vertakking. Dit word die galblaaspyp genoem. Die galblaas vang die gal op, wat deur die sentrale galgang (of *ductus choledochus*) na die derm afgeskei word as vethoudende voedsel die derm binnekom. Gal bevat stowwe wat vet tot klein vetdruppels in 'n waterige oplossing kan verdeel (emulsifiseer). Ensieme kan die vet dan makliker verteer, omdat dit oor 'n groter oppervlak op die vet kan inwerk.

Die galblaas vorm 'n reservoir vir die galvloeistof wat deur die lewer geproduseer word. Die galblaas het 'n wateronttrekkende werking op die gal wat sodoende aangedik word en 'n tipiese groen kleur kry. Die hoeveelheid gal wat na die derm afgevoer word hang af van die hoeveelheid vet in die derm wat verteer moet word.

Nie alle soogdiere het 'n galblaas nie. Die rot, byvoorbeeld, het geen spesialiseer orgaan vir die stoor van gal nie. Hulle is juis daarom geskik as eksperimentele diere in die biochemie: hulle verteer voedsel meer direk, en hulle kan nie braak nie.

'n Mens se galblaas is omtrent 7-10&nbsp;cm lank en bevat ongeveer 50&nbsp;ml gal. Dit kan verwyder word. Die prosedure word cholesistektomie genoem. Mense wat nie 'n galblaas het nie kan nie vetterige kos inneem nie.

## Galstene 
Soms kristalliseer die gal in die galblaas tot 'n gruis of stene van verskillende groottes. Dit kom redelik algemeen voor en tot 25% van mense het galstene wat gewoonlik grotendeels uit cholesterol bestaan. Galstene kan lewerontsteking en selfs -versaking veroorsaak. Verder kan hulle obstruksies die galbuise en derms vorm. Dit kan selfs die oorsaak van kanker wees.

Galstene kan met ultrasoniese golwe opgebreek en met medikasie opgelos word. In sommige gevalle moet die galblaas egter sjirurgies verwyder word.

## Ontsteking 
'n Ontsteking van die **galblaas** heet *cholesistitis*; 'n bakteriële ontsteking van die galbuise staan as *cholangitis* bekend.

## Verwysings 
## Eksterne skakels
Blohm & Voss BV 138

Die **Blohm & Voss BV 138** was 'n driemotorige vliegboot wat deur die *Luftwaffe* gebruik is tydens die Tweede Wêreldoorlog. Die eerste prototipe, Ha 138Vi, het op 15 Julie 1937 sy nooiensvlug voltooi. Hierdie vliegtuig het dieselaangedrewe motors gebruik.
duimnael|BV 138
## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Michael Flynn

Generaal **Michael T. Flynn** (Desember 1958 – ) is 'n Amerikaanse driester-generaal wat 24 dae as nasionale veiligheidsraadgewer van die Amerikaanse president Donald Trump gedien het.

Op 13 Februarie 2017 het hy ontslag geneem omdat hy in die tyd toe Trump sy verkiesingsveldtog gevoer het met die Russiese owerhede kontak gehad het en daarby oor die opheffing van die Amerikaanse sanksies teen Rusland gepraat het. Dit is teen die Logan-wet wat sê dat burgers nie die buitelandse beleid van die VS mag ondermyn nie.

President Trump het in November 2020 'n volle presidensiële kwytskelding aan Gen. Michael Flynn verleen. Dit volg na 'n memorandum deur die Departement van Justisie waarin 'n uitgerekte geskiedenis van wangedrag deur die aanklaers uiteengesit is en waarin 'n mosie om die saak van die hand te wys aan die hand gedoen is.

## Verwysing 
## Eksterne skakels
Meierijstad

**Meierijstad** is 'n munisipaliteit in die Nederlandse provinsie Noord-Brabant, geleë noord van die stad Eindhoven. Die munisipale gebied het 79&nbsp;633 inwoners (2017) en 'n oppervlakte van 185,52&nbsp;km².

Die munisipaliteit is gestig op 1 Januarie 2017 deur die samevoeging van die munisipaliteite Veghel, Schijndel en Sint-Oedenrode.

## Eksterne skakels 
*  Die amptelike webwerf van die munisipaliteit
Broadbent-bouval

Die **Broadbent-ruïne** by Witpoort in die provinsie Noordwes is 'n oorblyfsel van die eerste sendingstasie wat noord van die Vaalrivier gestig is.

## Ligging 
Die bouval lê tussen rante op die plaas Leeuwfontein, aan die oostelike voet van die Makwassie-heuwels en aangrensend aan die dorpie Witpoort. Hierdie vroeë sendingpos was dus effens noord van die Vaalrivier en tussen die huidige dorpe Wolmaransstad, Leeudoringstad en Makwassie.

## Geskiedenis 
Die Wesleyaanse Metodiste-pioniersendeling Samuel Broadbent (1794–1867) bygestaan deur die Wesleyaanse sendeling Thomas Laidman Hodgson (1787–1840) het in Februarie 1822 hierdie sendingstasie begin. In 1826 is dit weer ontruim toe die Barolong tydens die Mfecane deur bendes onder leiding van die strydlustige leidster van die Tlôkwa,  Mmanthatisi (± 1780–1826), verdryf is.

## Eerstes 
Broadbent en Hodgson was die eerste sendelinge noord van die Vaalrivier en het die eerste sendingstasie gestig in die gebied later bekend as die Transvaal. Hulle het ook die eerste gebou deur blankes ontwerp hier opgerig. Boonop is op 1 Julie 1823 hier die eerste blanke kind noord van die Vaal gebore – die Broadbent-egpaar se seun Lewis (wat later self 'n baie beroemde sendeling sou word). In 1824 verskyn die eerste drukwerk in hierdie landstreek toe Broadbent 'n elementêre skoolboekie in Tswana druk met 'n aantal los drukletters, drukkersink en ander apparaat, maar sonder 'n drukpers.

## Monument 
Die bouval en omringende terrein is in 1940 tot gedenkwaardigheid verklaar.

## Bibliografie 
* Hatfield, Denis (red.): Some South African monuments. Kaapstad: Purnell, 1967.
* Standard Encyclopaedia of Southern Africa, deel 11. Kaapstad: Nasou, 1975. 
* van Tonder, J.J.: Historiese bome – radiopraatjies en 50 foto’s. Krugersdorp: die skrywer, 1976.
Lughawe Wene-Schwechat

Die **Lughawe Wene-Schwechat** (Duits: ***Flughafen Wien-Schwechat***; Engels: ***Vienna International Airport***; IATA: **VIE**, ICAO: **LOWW**) is die grootste en bekendste lughawe in Oostenryk. Dit dien as basis en spilpunt vir die lugrederye Austrian Airlines ('n dogteronderneming van die Duitse Lufthansa), Eurowings Europe en NIKI ('n dogteronderneming van Air Berlin). 

Die lughawe is geleë in die stadsgebied van Schwechat, sowat 18 km suidoos van die middestad van Wene, en is oorspronklik in 1938 as militêre lughawe in bedryf gestel. Ná die Tweede Wêreldoorlog het hy Aspern as Wene se lughawe vervang.

Wene-Schwechat is veral 'n spilpunt vir lugrederye wat roetes na Oos-Europa en die Nabye Ooste bedien. In 2016 het 74 lugrederye vanuit Schwechat roetes na 186 bestemmings in 72 lande wêreldwyd bedien. Die lughawe, wat deur die aandelemaatskappy *Flughafen Wien AG* bedryf word, is die belangrikste werkgewer in die ooste van Oostenryk.
Houtskool

:*Hierdie artikel verwys na die moderne vuurmaakgoed. Vir die chemiese bestanddeel, sien koolstof.*
duimnael|Droë houtskool
duimnael|'n Houtskoolvuur
duimnael|'n Hoop hout gereed vir verbranding tot houtskool
**Houtskool** is die ligte swart koolstof- en as-residu koolwaterstof wat geproduseer word deur die verwydering van water en ander vlugtige bestanddele uit dier- en plantstowwe. Houtskool word gewoonlik deur stadige pirolise gevorm - die verhitting van hout of ander stowwe in die afwesigheid van suurstof.

Die voordeel met die gebruik van houtskool in plaas van om met hout vuur te maak, is die verwydering van die water en ander komponente, waardeur die houtskool by 'n hoër temperatuur verbrand. Ook die feit dat die verbrandingsproduk hoofsaaklik koolstofdioksied is, wat baie min rook veroorsaak. (Gewone hout gee 'n groot hoeveelheid stoom en onverbrande koolstofdeeltjies af - die roet in sy rook)

## Eksterne skakels
Aloe lettyae

***Aloe lettyae*** is 'n aalwyn wat deel van die Asphodelaceae familie is. Die spesie is vernoem na die botaniese kunstenaar, Cythna Letty. Dit is op die Suid-Afrikaanse Nasionale Biodiversiteitsinstituut (Sanbi) se rooidatalys as bedreigde spesie gelys. Die plant is endemies aan Limpopo en kom op die grasvelde bo 1000 meter seespieël voor. *A. lettyae* het kolle aan die onderkant van die blare en wye boë in die blomsteelvertakkings. Die balletjie aan die onderkant van die rooi-oranje blom is groter as by soortgelyke aalwyne. Anders as die meeste aalwyne wat in die winter blom, blom *A. lettyae* in die somer.

## Sien ook 
* Lys van aalwynspesies

## Verwysings
Falco (dubbelsinnig)

Die term **Falco** kan verwys na:

* Falco (cognomen), Romeinse cognomen of bynaam
* Falco, 'n genus in die familie Falconidae in die orde van roofvoëls
* Falco van Maastricht, heilige biskop
* Falco (motorfiets), historiese Italiaanse handelsmerk vir motorfietse
* Falco (sanger), Oostenrykse sanger
Prometium

|}

**Prometium** (simbool: Pm) is 'n chemiese element wat tot die lantaniede behoort. Dit kom nie in natuurlike vorm op die aarde voor nie, omrede daar geen stabiele isotope bestaan nie. Dit word egter in die splytingsprodukte van uraan aangetref.

Die Tsjegiese chemikus Bohuslav Brauner het in 1902 die bestaan van hierdie element voorspel, en verskeie groepe het later gemeld dat hulle dit gevind het. Dit het selfs die naam "Ilinium" (na Illinois) gekry, maar ander navorsers kon dit nie bevestig nie.  Tydens die Manhattan-projek van die Tweede Wêreldoorlog het dit duidelik geword dat hierdie element lank reeds uitgestorwe is. Die stabielste isotoop 145Pm het net 'n halfleeftyd van 17,7 jaar. In 1944 het Marinsky, Glendenin en Coryell dit egter in splytingsprodukte in 'n atoomreaktor in Oak Ridge, Tennessee aangetref. Weens die destydse Wêreldoorlog is die vonds eers in 1946 gepubliseer. Hulle het die nuwe element na die god Prometheus genoem.

## Chemiese eienskappe 
Die element kom veral as Pm(III) voor. Daar bestaan 'n onoplosbare ligbruin hidroksied . Indien hierdie verhit word vorm dit die oksied . Dit vorm ook oplosbare soute soos  wat geel van kleur is en  wat pienk is. Daar bestaan nogtans ook Pm(II)-verbindings, soos .

## Verwysings 
## Eksterne skakels 
* webelements.com Prometium
Alkyn

'n **Alkyn** is 'n organiese verbinding wat 'n funksionele groep bevat met 'n drievoudige binding tussen twee koolstofatome (-C≡C-).

Die teenwoordigheid van hierdie groep word in die naamgewing deur die uitgang -yn weergegee. 'n Algemene formule vir alkyne is   Die eenvoudigste en bekendste alkyn is etyn. 'n Ouer naam is asetileen.

## Chemiese eienskappe 
Die chemie van alkyne lyk soos die van die alkene omdat altwee funksionele groepe π-bindings het wat die reaktiwiteit bepaal. Dit is veral die geval vir drievoudige bindings in die middel van 'n ketting. 'n Eindstandige (monogesubstitueerde) drievoudige binding het 'n nuwe eienskap omrede die (ongesubstitueerde) proton aan die einde van die keten 'n swak suur is. Die pKa is ongeveer 25. 'n Basis soos die amied-ioon is sterk genoeg om die alkyn-proton te verwyder. Die alkynied-ioon wat ontstaan is 'n goeie nukleofiel.

## Verwysings
Falco (sanger)

duimnael|links|220px|'n Muurskildery by die ingang van 'n Weense moltreinstasie verwys na een van Falco se grootste treffers, *Amadeus*
**Falco** (* 19 Februarie 1957 in Wene; † 6 Februarie 1998 naby Puerto Plata, Dominikaanse Republiek) was die verhoognaam van **Johann "Hans" Hölzel**, 'n Oostenrykse sanger en musikant van wêreldfaam, wat hy uit bewondering vir die DDR-skispringer Falko Weißpflog in 1977 gekies het. Sy treffer *Rock Me Amadeus* is tot vandag die enigste liedjie met Duitse lirieke wat boaan die Amerikaanse Billboard Hot 100-trefferlys gestaan het – 'n posisie wat Falco drie weke lank kon beklee. Met 20 miljoen album- en 40 miljoen enkelsnitverkope is Falco steeds die suksesvolste Oostenrykse sanger ooit.

Die sanger het oorspronklik 'n akademiese opleiding aan die Weense Jazz-konserwatorium begin, maar sy studies daar in 1976 gestaak. Vyf jaar later het Falco, wat onder meer deur David Bowie beïnvloed is en net soos dié Britse superster 'n tyd lank in Wes-Berlyn gebly het, sy deurbraak op die Europese musiekmark met die enkelsnit *Der Kommissar* bereik wat in die meeste lande boaan die trefferlys gestaan en selfs in Kanada goud behaal het. So groot sy sukses as sanger in die volgende jare ook was, het dit groot druk op 'n buitengewoon ambisieuse kunstenaar soos Falco geplaas. Hoë verwagtinge het oorgegaan tot 'n strewe na perfeksionisme, maar het ook 'n vrees by hom gewek om moontlik nie meer aan dié verwagtinge te kan voldoen nie.

Belangsteling in Falco se musiek het geleidelik afgeneem totdat hy in 1995 weer groot sukses met die enkelsnit *Mutter, der Mann mit dem Koks ist da* behaal het wat hy onder die pseudoniem *T>>MA* vrygestel het – 'n ou Berlynse treffer wat Falco in 'n tegnomusiekstyl bewerk het. 1996 het Falco hom in die Dominikaanse Republiek gevestig om aan nuwe projekte te werk. Falco se ontydige dood in 'n motorongeluk in 1998 in dié Karibiese land, waar hy 'n klankateljee ingerig het, bly tot vandag toe raaiselagtig, maar met inagneming van die omstandighede was dit geen selfmoord nie, soos deur sommige verslaggewers beweer is. Al het die amptelike lykbeskouingverslag bepaal dat die sanger onder die invloed van kokaïen en drank bestuur het, het Falco se voertuig met 'n bus gebots wat teen 'n buitensporige spoed van meer as 100&nbsp;km per uur gery het. Die sanger is blykbaar op slag dood.

### Falco-restaurant in Wene 
Op 19 Februarie 2019 het 'n restaurant (met kroeg en klub), wat aan Falco gewy is, sy deure in Wene geopen.

## Verwysings 
## Eksterne skakels 
* Falco Privatstiftung (*Falco Privaatstigting*)
Vrouebossie

Die **vrouebossie** (*Geranium incanum*) is 'n kruidagtige grondbedekker. Hierdie spesie is endemies aan Suid-Afrika. Dit vorm lang, dun kruipende stingels en word 30&nbsp;cm hoog. Die blare is kantagtig, fyn verdeeld en immergroen. Pienkpers blomme verskyn gedurende die lente of somer – enige tyd tussen September en Mei. Die delikate blomme bestaan uit vyf hartvormige pienk kroonblare met pers are.

## Galery 

Lêer:Geranium incanum 9159s.jpg
Lêer:Geranium incanum 9156s.jpg
Lêer:Geranium incanum (4704245226).jpg
Lêer:Geranium incanum 9154s.jpg

## Verspreiding 
Afkomstig van kusstreke in die Wes-Kaap en Oos-Kaap.

## Tuinbou 
Die vrouebossie is 'n maklike grondbedekker wat vinnig groei en rypbestand is. Dit lyk baie goed in plantbakke, hangmandjies, en heel voor in 'n blombedding.

Dit kan in die son geplant word, maar in warm gebiede sal dit beter vaar in gedeeltelike skadu. Gee dwarsdeur die jaar water en plant in ligte, goedgedreineerde grond met heelwat kompos. 3:1:5 kunsmis kan in die groeiseisoen toegedien word.

Voortplanting geskied deur steggies. Die vrouebossie saai ook homself en klein plantjies sal self in die tuin opkom.

## Tradisionele gebruike 
Die vrouebossie staan ook bekend as bergtee, omdat die blare soms gebruik word as plaasvervanger vir tee. Treksels van die blare word ook tradisioneel gebruik vir menstruele probleme, geslagsiektes en blaasinfeksie.

## Sien ook 
* Lys van medisinale kruie

## Bronne 
* Pienaar, Kristo: *Die Suid-Afrikaanse watter blom is dit?* 2000. Struik Uitgewers. 
* Kearney, Anneke: *Begin Inheems*. 2008. Metz Press. 
* Kirsten, Keith: *Keith Kirsten se volledige tuingids vir Suid-Afrika*. 1992. Human & Rousseau. 
* Joffe, Pitta: *Skeppende tuinmaak met inheemse plante*. 2003. Briza Publikasies. 
* Plants of the World Online

## Verwysings